מבחן הבנדר גשטלט, שפותח ע״י הפסיכיאטרית לורטה בנדר ב-1938, הוא מבחן פסיכולוגי שמעריך את התפקוד הויזו-מוטורי ואת מיומנויות התפיסה החזותית.
המבחן מתאים לטווח גילים רחב,
החל מגיל 4 ועד גיל 85 ומעלה,
ותוצאותיו משמשות לזיהוי לקות מוחית אורגנית,
לקבלת אינדיקציה על מידת ההבשלה של מערכת העצבים,
על נוכחות של הפרעה רגשית,
על בעיות זכירה ושליפה מהזכרון,
כמו גם לקשיי קשב ולהתנהגות אימפולסיבית.
הבנדר מועבר כחלק מסוללה של מבחנים פסיכולוגיים נוספים ואינו משמש כבסיס יחיד לביסוס אבחנה.